text: Blev sendt i aktivering på TV-station der ikke findes
  21 maj 2012 kl. 12.59
  Selvom Fredericia TV lukkede 1. januar, har Frederia kommune alligevel sendt en ledig i aktivering og en i praktik på TV-stationen, der ikke eksisterer.
  En ledig er sendt i aktivering og en i praktik på Fredericia TV. Og det på trods af, at stationen lukkede 1. januar.
  Arbejdsmarkedschef Mogens Bak Hansen bekræfter over for Fredericia Dagblad, at Fredericia kommune har sendt en person i job med løntilskud og en person i virksomhedspraktik på Fredericia TV. Han vil ikke sige noget om, hvorfor jobordningerne først stoppede i marts. 
  Hvem der har oplært og beskæftiget de to medarbejdere er uvist, skriver Fredericia Dagblad. TV-stationens øvrige medarbejdere forlod nemlig Frederica TV allerede sidste år.
  